 สตช.เชือด วิระชัย แจ้งกองปราบฯ ดำเนินคดีปล่อยคลิปเสียงคุย บิ๊กแป๊ะ
กลับมาไม่ทันได้นั่ง สตช.เชือด วิระชัย แจ้งกองปราบฯ ดำเนินคดีอาญาฐานปล่อยคลิปเสียงคุยกับ บิ๊กแป๊ะ ฐานเปิดเผยข้อมูลส่วนตัว เป็นความผิดต่อสำนักงานตำรวจแห่งชาติ ทำให้ได้รับความเสียหายเมื่อวันที่ 24 ก.ค.63 มีรายงานข่าวจากสำนักงานตำรวจแห่งชาติว่า เมื่อสัปดาห์ที่ผ่านมา พล.ต.อ.จักรทิพย์ ชัยจินดา ผบ.ตร. ในฐานะผู้บริหารสำนักงานตำรวจแห่งชาติได้มอบหมายให้ กองคดี สำนักงานตำรวจแห่งชาติ เข้าแจ้งความกับพนักงานสอบสวนกองปราบปราม ให้ดำเนินคดีกับ พล.ต.อ.วิระชัย ทรงเมตตา รอง ผบ.ตร. ฐานกระทำความผิดตาม พ.ร.บ.การประกอบกิจการโทรคมนาคม พ.ศ.2544 ในประเด็นเกี่ยวกับการเปิดเผยข้อมูลส่วนบุคคล และประกาศคณะปฏิรูปการปกครองในระบอบประชาธิปไตยอันมีพระมหากษัตรย์ทรงเป็นประมุข ฉบับที่ 21 เรื่องห้ามการดักฟังทางโทรศัพท์หรือข้อมูลสื่อสารอื่นใด กรณีเปิดเผยข้อมูลการคุยโทรศัพท์ระหว่าง พล.ต.อ.จักรทิพย์ และ พล.ต.อ.วิระชัย ผ่านสื่อสารมวลชน สำหรับเรื่องดังกล่าวทำให้สำนักงานตำรวจแห่งชาติ ในฐานะนิติบุคคลได้รับความเสียหาย มีฐานความผิดจำคุกไม่เกิน 5 ปี และปรับไม่เกิน 200000 บาทหรือทั้งจำทั้งปรับผู้สื่อข่าวรายงานด้วยว่า ก่อนหน้านี้ พล.ต.อ.ชนสิษฎ์ วัฒนวรางกูร จเรตำรวจแห่งชาติ ได้ตั้งคณะกรรมการขึ้นมาสอบสวนหลังมีการปล่อยคลิปเสียงการสนทนากันระหว่าง พล.ต.อ.จักรทิพย์ กับ พล.ต.อ.วิระชัย ซึ่งเป็นการพูดคุยกันเกี่ยวกับคดียิงรถยนต์ของ พล.ต.ท.สุรเชษฐ์ หักพาล หรือบิ๊กโจ๊ก ที่ปรึกษาพิเศษประจำสำนักนายกรัฐมนตรีจากการสอบสวนถึงการปล่อยเสียงสนทนาไปยังสื่อมวลชนดังกล่าว คณะกรรมการสอบสวนเห็นว่า พล.ต.อ.วิระชัย มีความผิด จึงได้ส่งมอบให้ สำนักงานกฎหมายและคดี (กมค.) สำนักงานตำรวจแห่งชาติ หารือและตรวจสอบว่าเป็นการกระทำความผิดตามกฎหมายหรือไม่ จากการตรวจสอบพบว่าการปล่อยคลิปเสียงดังกล่าวต่อสื่อมวลชน เป็นความผิดต่อสำนักงานตำรวจแห่งชาติ เพราะทำให้สำนักงานตำรวจแห่งชาติได้รับความเสียหาย จึงได้รายงานไปให้ พล.ต.อ.จักรทิพย์ ทราบ ก่อนที่ กมค. จะประสานงานให้ กองคดี เข้าแจ้งความดำเนินคดีดังกล่าว.
กลับมาไม่ทันได้นั่ง สตช.เชือด วิระชัย แจ้งกองปราบฯ ดำเนินคดีอาญาฐานปล่อยคลิปเสียงคุยกับ บิ๊กแป๊ะ ฐานเปิดเผยข้อมูลส่วนตัว เป็นความผิดต่อสำนักงานตำรวจแห่งชาติ ทำให้ได้รับความเสียหาย
วิระชัย ทรงเมตตา,แจ้งความ วิระชัย,จักรทิพย์ ชัยจินดา,แจ้งความกองปราบ,คลิปเสียง,สำนักงานตำรวจแห่งชาติ,คลิปเสียงบิ๊กแปะ,ข่าวทั่วไป